Gvardiola, Luis Enrike va Sampaoli FIFAning eng yaxshi murabbiyga atalgan sovrini uchun kurashadi

Xosep Gvardiola (“Bavariya”), Luis Enrike (“Barselona”) va Xorxe Sampaoli (Chili terma jamoasi) 2015-yilning eng yaxshi futbol murabbiyiga topshiriladigan sovrin uchun da’vogarlarning yakuniy uch kishilik ro‘yxatidan o‘rin oldi. Bu haqda “Chempionat” xabar bermoqda.

Da’vogarlarning kengaytirilgan ro‘yxatida 10 murabbiyning nomi zikr etilgan edi, ular orasida mukofotning o‘tgan yilgi egasi, Germaniya terma jamoasi bosh murabbiyi Yoaxim Lyov yo‘q edi.
“Oltin to‘p”, shuningdek, eng yaxshi murabbiy va eng chiroyli gol uchun sovrinlarni topshirish marosimi 2016-yil 11-yanvar kuni Syurixda bo‘lib o‘tadi.